Maris Nõlvak
Maris Nõlvak (2016–2021 Maris Lüüs; sündinud 17. oktoobril 1995) on eesti näitleja. Ta on lõpetanud 2015. aastal Tallinna Prantsuse Lütseumi, õppinud ühe aasta Tartu Ülikoolis religiooniuuringuid ja teoloogiat. 2020. aastal lõpetas ta Eesti Muusika- ja Teatriakadeemia lavakunstikooli näitlejana (29. lend). Töötab alates 2020. aastast Tallinna Linnateatris näitlejana. Maris Nõlvak on mänginud muu hulgas peaosa mängufilmis "Kirsitubakas" ja Anjat Tallinna Linnateatri lavastuses "Kirsiaed".